CELEX: 62016CN0083
Language: da
Date: 2016-02-12 00:00:00
Title: Sag C-83/16: Anmodning om præjudiciel afgørelse indgivet af Administrativen sad Sofia-grad (Bulgarien) den 12. februar 2016 — »Heta Asset Resolution Bulgaria« mod Nachalnik na Mitnitsa Stolichna

18.4.2016   
            
            
               DA
            
            
               Den Europæiske Unions Tidende
            
            
               C 136/19
            
         Anmodning om præjudiciel afgørelse indgivet af Administrativen sad Sofia-grad (Bulgarien) den 12. februar 2016 — »Heta Asset Resolution Bulgaria« mod Nachalnik na Mitnitsa Stolichna
   (Sag C-83/16)
   (2016/C 136/25)
   Processprog: bulgarsk
   
      Den forelæggende ret
   
   Administrativen sad Sofia-grad
   
      Parter i hovedsagen
   
   
      Sagsøger:»Heta Asset Resolution Bulgaria« OOD
   
      Sagsøgt: Nachalnik na Mitnitsa Stolichna
   
      Præjudicielle spørgsmål
   
   
               1)
            
            
               Skal artikel 161, stk. 5, og artikel 210, stk. 3, i Rådets forordning (EØF) nr. 2913/92 (1) af 12. oktober 1992 om indførelse af en EF-toldkodeks fortolkes således, at eksportøren fra Fællesskabets toldområde er en person, som er etableret på dette område, og som er part i en kontrakt om salg af varerne til en person, som er etableret i et tredjeland, hvis denne kontrakt udgør årsagen til, at varerne overføres til proceduren for udførsel?
            
         
               2)
            
            
               Skal artikel 161, stk. 1, og artikel 210, stk. 1, i forordning (EØF) nr. 2913/92 fortolkes således, at der under omstændigheder som de i hovedsagen foreliggende er tale om udførsel, og der dermed opstår en toldskyld ved udførsel for så vidt angår et skib (en yacht), hvis flagstat er en medlemsstat, alene på grund af en kontrakt om salg til en person, som er etableret i et tredjeland, og afmelding af det pågældende skib i denne medlemsstats skibsregistre?
            
         
               3)
            
            
               Skal artikel 795, stk. 1, tredje afsnit, litra b), i Kommissionens forordning (EØF) nr. 2454/93 (2) af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks fortolkes således, at det under omstændigheder som de i hovedsagen foreliggende i forbindelse med udførsel af et skib (en yacht), hvis flagstat er en medlemsstat, er således, at kontrakten om salg af skibet til en person, som er etableret i et tredjeland, og afmelding af skibet i denne medlemsstats skibsregistre udgør tilstrækkelig dokumentation i denne bestemmelses forstand?
            
         
               4)
            
            
               Følger det af artikel 795, stk. 1, tredje afsnit, litra b), og fjerde afsnit, [sammenholdt med] artikel 796e, stk. 1, litra b), i forordning (EØF) nr. 2454/93, at den efter denne bestemmelse kompetente toldmyndigheds vurdering af, hvorvidt der foreligger tilstrækkelig dokumentation i henhold til denne forordnings artikel 796da, stk. 4, under omstændigheder som de i hovedsagen foreliggende er bindende og ikke er underlagt en kontrol ved den toldmyndighed, som er kompetent for den efterfølgende antagelse af en toldangivelse som omhandlet i førstnævnte bestemmelse?
            
         
      (1)  EUT L 302, s. 1.
   
      (2)  EUT L 253, s. 1.